ผมมีอะไรกับแฟน ใส่ถุง แตกนอก ผ่านมา2วันแล้ว รอประจำเดือนมาก่อนถึงจะกินยาคุม แล้วมันมีสิทท้องมั้ยคับ แล้วต้องกินยาคุมแบบไหน กินหลังมีเพศสัมพันธ์โดยไม่ต้องรอ ปจด มาได้มั้ยคับ
สวัสดีค่ะ ถ้าในขณะที่มีเพศสัมพันธ์ มีการใส่ถุงยางอนามัยตลอด โอกาสตั้งครรภ์มีน้อยกว่า 2% ค่ะ ไม่มีความจำเป็นต้องใช้ยาคุมฉุกเฉินหลังการมีเพศสัมพันธ์อีกถ้าจะเริ่มกินยาคุมแบบแผงรายเดือนนั้น อาจจะรอให้ประจำเดือนครั้งต่อไปมาก่อน แล้วรีบเริ่มยาคุมภายใน 5 วันแรกของการมีประจำเดือน หรือถ้าต้องการจะเริ่มไปเลย ควรจะต้องตรวจให้แน่ใจก่อนว่าไม่ตั้งครรภ์ ซึ่งชุดตรวจการตั้งครรภ์ทางปัสสาวะให้ผลบวกได้ 10-14 วันหลังปฏิสนธิ ถ้าไม่ได้ตั้งครรภ์จริงๆค่อยเริ่มยาคุมกำเนิด และควรกินติดต่อกัน 7 วันก่อนค่อยมีเพศสัมพันธ์ไม่ป้องกันได้ค่ะ